**Jacob A. Riis børnehave**

* **byens børnehave**

Den selvejende daginstitution Jacob A Riis Børnehave søger en pædagogisk assistent eller en pædagogmedhjælper med erfaring inden for området 30-37 timer ugentligt til ansættelse pr 1. september 2024.
Jacob A Riis børnehave ligger i den gamle bydel i Ribe, og består af 66 børnehavebørn fordelt på tre grupper – to grupper med 3-4 årige børn og én gruppe med 5-6årige børn. Stillingen er hos de ældste børn.

Jacob A Riis børnehave er en traditionsrig børnehave, hvor kulturen er forankret i værdier såsom nærvær, tilknytning, leg, læring og dannelse. Disse værdier ses og mærkes tydeligt i den pædagogiske hverdag.

Vi er certificeret som idræts institution, hvorfor vi har meget fokus på leg og bevægelse.

**Vi søger en kollega:**

* der kan lege
* der kan i gang sætte lege og finde ind i legen sammen med børnene
* der har praksiserfaring fra 0-5 års området
* som er udadvendt, med stor pædagogisk faglighed, og som kan arbejde selvstændigt og kan skabe struktur i hverdagen
* der kan arbejde målrettet og kreativt i forhold til læreplanen
* der sammen med børnene og det øvrige personale, vil være med til at skabe en indholdsrig og spændende hverdag med trivsel, udvikling, LEG og læring
* der kan arbejde med både større og mindre børnegrupper og skabe en hverdag, hvor der er plads til alle og hvor børnene oplever og lærer, hvad det vil sige at være en del af et fællesskab
* der kan bidrage til at skabe trygge rammer for både børn og forældre, hvor de oplever en god start på børnehavelivet

**Vi tilbyder:**

* En god opstart
* En faglig udviklende arbejdsplads
* Gode kollegaer med godt humør
* Tid til forberedelse og refleksion
* God normering

Yderligere oplysninger om stillingen kan fås ved henvendelse til Dagtilbudsleder

Edith Ravnborg Nissen på telefon 24 76 11 49.

Ansøgning sendes til jacobariis@esbjergkommune.dk

Løn- og ansættelsesvilkår i henhold til gældende overenskomst.

Alle kvalificerede uanset køn, alder eller etnisk baggrund opfordres til at søge stillingen.

Ved ansættelse i stillingen vil straffeattest og børneattest blive indhentet.

**Ansøgningsfrist:**

24. maj 2024